RATIO OPUSCULI. 
Si dicere fas est, paucas familias plantarum saepius & a sub¬ 
tilioribus scriptoribus pertractatas fuisse , ex altera parte 
concedetur forsan exstitisse nullam quae antea, quam nuper 
prodiit Pteridographia Presliana, revisione magis egeret quam 
illa, quae Filices complectitur. In generibus Filicum illu¬ 
strandis plures quidem desudaverant Botanici celeberrimi, 
unde sectiones, quas Genera nuncupaverant, admodum bene 
situ & natura fructificationis fundatae censendae sint; speci- 
erum & subdivisionum vero longe alia ratio. Nec enim post 
Willdenovium ulla facta fuit generalis specierum revisio, in¬ 
crescente tamen indies rerum novarum a variis descriptarum 
mole maxime necessaria, nec characteres stabiles e forma 
exteriori & ramificatione plus minus composita frondis de- 
sumti, quibus tamen in speciebus & subdivisionibus gene¬ 
rum definiendis, praecipue & fere unice usi sunt omnes pla¬ 
ne Filicum illustratores. Non mirum igitur si in his plantis, 
ubi formae exteriores eaedem in diversissimis speciebus sae¬ 
pissime reveniunt, Genera majora summa perturbatione spe¬ 
cierum laborant. Quae cum ita sint, partem familiae plan¬ 
tarum pulcherrimae pro virili extricandam nutu & consiliis 
Pteridographi hujus aevi facile principis, Inclytissimi Glasgowi- 
ensium Professoris Guil. L Hooker inductus suscepi, tota 
sua Pteridum collectione in usum nostrum benevolentissime 
